Document ID: 31985R3795

NEUVOSTON ASETUS (ETY) N:o 3795/85,
annettu 20 päivänä joulukuuta 1985,
siemenalan tuen myöntämistä ja rahoitusta koskevista yleisistä säännöistä annetun asetuksen (ETY) N:o 1674/72 mukauttamisesta Espanjan ja Portugalin liittymisen vuoksi
EUROOPAN YHTEISÖJEN NEUVOSTO, joka
ottaa huomioon Espanjan ja Portugalin liittymisasiakirjan ja erityisesti sen 396 artiklan,
ottaa huomioon komission ehdotuksen,
sekä katsoo, että
Espanjan ja Portugalin liittymisen vuoksi on liittymisasiakirjan 396 artiklan mukaisesti tehtävä mukautuksia asetukseen (ETY) N:o 1674/72(), sellaisena kuin se on viimeksi muutettuna asetuksella (ETY) N:o 1659/81(), ja
Espanjan ja Portugalin liittymissopimuksen 2 artiklan 3 kohdan nojalla Euroopan yhteisöjen toimielimet voivat ennen liittymistä toteuttaa liittymisasiakirjan 396 artiklassa tarkoitetut toimenpiteet,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1674/72 1 artiklaan seuraava kohta:
"3. Liittymisasiakirjan 344 artiklan 1 kohdassa tarkoitettujen poikkeusten aikana tukea myönnetään myös Portugalissa tuotetuille perussiemenille ja varmennetuille siemenille, joita mainitun asiakirjan 344 artiklan 3 kohdan nojalla tehty päätös koskee."
2 artikla
Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaan tulemisesta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1985.

Labels: 18
5
6